Liturgy of St. John Chrysostom - Russian

Божественная Литургия по чину Иоанна Златоуста


 * Диакон: Благослови, владыко.
 * Иерей: Благословенно Царство Отца, и Сына, и Святого Духа, и ныне и присно, и во веки веков.
 * Хор: Аминь.

The Great Litany

 * Диакон: Миром Господу помолимся.
 * Хор: Господи, помилуй.
 * Диакон: О свышнем мире и спасении душ наших Господу помолимся.
 * Хор: Господи, помилуй.
 * Диакон: О мире всего мира, благостоянии Святых Божиих Церквей и соединении всех Господу помолимся.
 * Хор: Господи, помилуй.
 * Диакон: О святем храме сем и с верою, благоговением и страхом Божиим входящих в онь Господу помолимся.
 * Хор: Господи, помилуй.
 * Диакон: О Великом Господине и Отце нашем Святейшем Патриархе Алексии, о Господине нашем Преосвященнейшем митрополите (или: архиепископе, или: епископе) (имя рек), честнем пресвитерстве, во Христе диаконстве, о всем причте и людех Господу помолимся.
 * Хор: Господи, помилуй.
 * Диакон: О Богохранимей стране нашей, властех и воинстве ея Господу помолимся.
 * Хор: Господи, помилуй.
 * Диакон: О граде сем (или: веси сей; если в монастыре, то: о святей обители сей), всяком граде, стране и верою живущих в них Господу помолимся.
 * Хор: Господи, помилуй.
 * Диакон: О благорастворении воздухов, о изобилии плодов земных и временех мирных Господу помолимся.
 * Хор: Господи, помилуй.

[Category: Catholic Liturgies]
 * Диакон: О плавающих, путешествующих, недугующих, страждущих, плененных и о спасении их Господу помолимся.
 * Хор: Господи, помилуй.
 * Диакон: О избавитися нам от всякия скорби, гнева и нужды Господу помолимся.
 * Хор: Господи, помилуй.
 * Диакон: Заступи, спаси, помилуй и сохрани нас, Боже, Твоею благодатию.
 * Хор: Господи, помилуй.
 * Диакон: Пресвятую, Пречистую, Преблагословенную, Славную Владычицу нашу Богородицу и Приснодеву Марию, со всеми святыми помянувше, сами себе и друг друга, и весь живот наш (всю жизнь нашу) Христу Богу предадим. Хор: Тебе, Господи.
 * Иерей: Яко подобает Тебе всякая слава, честь и поклонение. Отцу, и Сыну, и Святому Духу, ныне и присно, и во веки веков.
 * Хор: Аминь.

Антифоны изобразительные - Первый антифон

 * Хор: Благослови, душе моя, Господа, и вся внутренняя моя имя святое Его. Благослови, душе моя, Господа и не забывай всех воздаяний Его: очишающаго вся вся недуги твоя, избавляющаго от истления живот твой, венчающаго тя милостию и щедротами, исполняющаго во благих желание твое: обновится яко орля юность твоя. Щедр и милостив Господь, долготерпелив и многомилостив.

Благослови, душе моя, Господа, и вся внутреняя моя, имя святое Его. Благословен еси Господи.

The Little Litany

 * Диакон: Паки и паки миром Господу помолимся.
 * Хор: Господи, помилуй.
 * Диакон: Заступи, спаси, помилуй и сохрани нас, Боже, Твоею благодатию.
 * Хор: Господи, помилуй.
 * Диакон: Пресвятую, Пречистую, Преблагословенную, Славную Владычицу нашу Богородицу и Приснодеву Марию, со всеми святыми помянувше, сами себе и друг друга, и весь живот наш Христу Богу предадим.
 * Хор: Тебе, Господи.
 * Иерей: Яко Твоя держава, и Твое есть Царство, и сила, и слава, Отца, и Сына, и Святаго Духа, ныне и присно, и во веки веков.
 * Хор: Аминь.

Второй антифон

 * Хор: Слава Отцу, и Сыну, и Святому Духу. Хвали, душе моя, Господа. Восхвалю Господа в животе моем, пою Богу моему, дондеже есмь. Не надейтеся на князи, на сыны человеческия, в них же несть спасения. Изыдет дух его, и возвратится в землю свою: и той день погибнут вся помышления его. Блажен, емуже Бог Иаковль помошник его, упование его на Господа Бога своего, сотворшаго небо и землю, море и вся, яже в них: хранящаго истину в век, творящего суд обидимым, дающаго пищу алчущим. Господь решит окованныя: Господь умудряет слепцы: Господь возводит низверженныя: Господь любит праведники: Господь хранит пришельцы, сира и вдову приимет, и путь грешных погубит.
 * Воцарися Господь во век, Бог твой, Сионе, в род и род.
 * И ныне и присно и во веки веков. Аминь.
 * Единородный Сыне, и Слове Божий, безсмертен Сый, и изволивый спасения нашего ради воплотиться от святыя Богородицы и Приснодевы Марии, непреложно вочеловечивыйся, распныйся же Христе Боже, смертию смерть поправ, Един сый Святыя Троицы, спрославляемый Отцу и Святому Духу, спаси нас.

The Little Litany

 * Диакон: Паки и паки миром Господу помолимся.
 * Хор: Господи, помилуй.
 * Диакон: Заступи, спаси, помилуй и сохрани нас, Боже, Твоею благодатию.
 * Хор: Господи, помилуй.
 * Диакон: Пресвятую, Пречистую, Преблагословенную, Славную Владычицу нашу Богородицу и Приснодеву Марию, со всеми святыми помянувше, сами себе и друг друга и весь живот наш Христу Богу предадим.
 * Хор: Тебе, Господи.
 * Иерей: Яко благ и Человеколюбец Бог еси, и Тебе славу возсылаем, Отцу, и Сыну, и Святому Духу, ныне и присно, и во веки веков.
 * Хор: Аминь.

Третий антифон, Блаженны

 * Хор: Во Царствии Твоем помяни нас, Господи, егда приидеши во Царствии Твоем.
 * на 12: Блажнени нищии духом, яко тех есть Царство Небесное. Блажени плачущии, яко тии утешатся.
 * на 10: Блажени кротции, яко тии наследят землю. Блажени алчущии и жаждущии правды, яко тии насытятся.
 * на 8: Блажени милостивии, яко тии помиловани будут. Блажени чистии сердцем, яко тии Бога узрят.
 * на 6: Блажени миротворцы, яко тии сынове Божии нарекутся. Блажени изгнани правды ради, яко тех есть Царство Небесное.
 * на 4: Блажени есте, егда поносят вам, и изженут, и рекут всяк зол глагол на вы, лжуще Мене ради. Радуйтеся и веселитеся, яко мзда ваша многа на :небесех.

Вход с Евангелием

 * Диакон: Премудрость, прости.
 * Хор: Приидите, поклонимся и припадем ко Христу. Спаси ны, Сыне Божий, воскресый из мертвых, поющия Ти: аллилуиа.

Тропарион

 * Хор: поет тропари и кондаки.
 * Священник: Яко свят еси, Боже наш, и Тебе славу возсылаем, Отцу, и Сыну, и Святому Духу, ныне и присно.
 * Диакон: И во веки веков.
 * Хор: Аминь.

Трисвятое

 * Хор: Святый Боже, Святый Крепкий, Святый Безсмертный, помилуй нас (трижды). Слава Отцу и Сыну, и Святому Духу, и ныне, и присно, и во веки веков. Аминь. Святый Безсмертный, помилуй нас. Святый Боже, Святый Крепкий, Святый Безсмертный, помилуй нас.
 * Диакон: Вонмем.
 * Священник: Мир всем.
 * Чтец Апостола: И духови твоему.
 * Диакон: Премудрость.
 * Чтец и хор: Прокимен, например, воскресный 1-го гласа:
 * Буди, Господи, милость Твоя на нас, якоже уповахом на Тя.
 * Диакон: Премудрость.
 * Чтец: К Римляном Послания святаго апостола Павла чтение, или: Соборнаго Послания Иаковля чтение; или: Деяний святых апостол чтение и т. д. (смотря по тому, какое чтение положено).
 * Диакон: Вонмем.

Чтение апостола

 * Священник: Мир ти.
 * Чтец: И духови твоему.
 * Диакон: Премудрость.
 * Чтец и хор: Аллилуиа (трижды)
 * Диакон: Благослови, владыко, благовестителя святаго апостола и евангелиста (имя рек евангелиста читаемого Евангелия).
 * Иерей: Бог, молитвами святаго, славнаго, всехвальнаго апостола и евангелиста (имя рек) да даст тебе глагол благовествующему силою многою во исполнение Евангелия Возлюбленнаго Сына Своего, Господа нашего Иисуса Христа.
 * Диакон: Аминь.
 * Иерей: Премудрость, прости, услышим святого Евангелиа. Мир всем.
 * Хор: И духови твоему.
 * Диакон: От Луки Святаго Евангелия чтение (или из другого евангелиста, - смотря по тому, из какого Евангелия положено чтение).
 * Хор: Слава Тебе, Господи, слава Тебе.
 * Иерей: Вонмем.
 * И читается Евангелие. По окончании чтения:
 * Хор: Слава Тебе, Господи, слава Тебе.

The Litany of Fervent Supplication

 * Диакон: Рцем вси от всея души и от всего помышления нашего рцем.
 * Хор: Господи, помилуй.
 * Диакон: Господи Вседержителю, Боже отец наших, молим Ти ся, услыши и помилуй.
 * Хор: Господи, помилуй.
 * Диакон: Помилуй нас, Боже, по велицей милости Твоей, молим Ти ся, услыши и помилуй.
 * Хор: Господи, помилуй (трижды).
 * Диакон: Еще молимся о Великом Господине и Отце нашем Святейшем Патриархе Алексии, и о Господине нашем Преосвященнейшем (имя рек правящего епископа), и всей во Христе братии нашей.
 * Хор: Господи, помилуй (трижды).
 * Диакон: Еще молимся о Богохранимей стране нашей, властех и воинстве ея, да тихое и безмолвное житие поживем во всяком благочестии и чистоте.
 * Хор: Господи, помилуй (трижды).
 * Диакон: Еще молимся о братиях наших, священницех, священномонасех и всем во Христе братстве нашем.
 * Хор: Господи, помилуй (трижды).
 * Диакон: Еще молимся о блаженных и приснопамятных святейших патриарсех православных и создателех святаго храма сего (в монастыре: и создателех святыя обители сея), и о всех прежде почивших отцех и братиях, зде лежащих и повсюду, православных.
 * Хор: Господи, помилуй (трижды).
 * Диакон: Еще молимся о плодоносящих и добродеющих во святем и всечестнем храме сем, труждающихся, поющих и предстоящих людех, ожидающих от Тебе великия и богатая милости.
 * Хор: Господи, помилуй (трижды).
 * Священник: Яко милостив и Человеколюбец Бог еси, и Тебе славу возсылаем, Отцу, и Сыну, и Святому Духу, ныне, и присно, и во веки веков.
 * Хор: Аминь.

The Litany for the Departed

 * Диакон: Помилуй нас, Боже, по велицей милости Твоей, молим Ти ся, услыши и помилуй.
 * Хор: Господи, помилуй (трижды).
 * Диакон: Еще молимся о упокоении души (душ) усопшаго (шия, ших) раба (ы, ов) Божия (ей, их) (имена рек) и о еже проститися ему (ей, им) всякому прегрешению, вольному же и невольному.
 * Хор: Господи, помилуй (трижды).
 * Диакон: Яко да Господь Бог учинит душу (душы) его (ея, их), идеже праведнии упокояются.
 * Хор: Господи, помилуй (трижды).
 * Диакон: Милости Божия, Царства Небеснаго и оставления грехов его (ея, их) у Христа, Безсмертнаго Царя и Бога нашего, просим.
 * Хор: Подай, Господи.
 * Диакон: Господу помолимся.
 * Хор: Господи, помилуй.
 * Священник: Яко Ты еси Воскресение и живот, и покой усопшаго (шия, ших) раба (ы, ов) Твоего (ея, их) (имена рек), Христе Боже наш, и Тебе славу :возсылаем, со Безначальным Твоим Отцем, и Пресвятым, и Благим, и Животворящим Твоим Духом, ныне и присно, и во веки веков.
 * Хор: Аминь.

The Litany for the Catechumens

 * Диакон: Помолитеся, оглашеннии Господеви.
 * Хор: Господи, помилуй.
 * Диакон: Вернии, о оглашенных помолимся, да Господь помилует их.
 * Хор: Господи, помилуй.
 * Диакон: Огласит их словом истины.
 * Хор: Господи, помилуй.
 * Диакон: Открыет им Евангелие правды.
 * Хор: Господи, помилуй.
 * Диакон: Соединит их Святей Своей Соборней и Апостольстей Церкви.
 * Хор: Господи, помилуй.
 * Диакон: Спаси, помилуй, заступи и сохрани их, Боже, Твоею благодатию.
 * Хор: Господи, помилуй.
 * Диакон: Оглашеннии, главы ваша Господеви приклоните.
 * Хор: Тебе Господи.
 * Священник: Да и тии с нами славят пречестное и великолепое имя Твое, Отца, и Сына, и Святаго Духа, ныне и присно, и во веки веков.
 * Хор: Аминь.
 * Диакон: Елицы оглашеннии, изыдите; оглашеннии, изыдите; елицы оглашеннии, изыдите. Да никто от оглашенных, елицы вернии, паки и паки миром Господу помолимся.

Литургия верных

 * Хор: Господи, помилуй.
 * Диакон: Заступи, спаси, помилуй и сохрани нас, Боже, Твоею благодатию.
 * Хор: Господи, помилуй.
 * Диакон: Премудрость.
 * Священник: Яко подобает Тебе всякая слава, честь и поклонение. Отцу, и Сыну, и Святому Духу, ныне и присно, и во веки веков.
 * Хор: Аминь.
 * Диакон: Паки и паки миром Господу помолимся.
 * Хор: Господи, помилуй.
 * Диакон: О свышнем мире и спасении душ наших Господу помолимся.
 * Хор: Господи, помилуй.
 * Диакон: О мире всего мира, благостоянии Святых Божиих Церквей и соединении всех Господу помолимся.
 * Хор: Господи, помилуй.
 * Диакон: О святем храме сем и с верою, благоговением и страхом Божиим входящих в онь Господу помолимся.
 * Хор: Господи, помилуй.
 * Диакон: О избавитися нам от всякия скорби, гнева и нужды Господу помолимся.
 * Хор: Господи, помилуй.
 * Диакон: Заступи, спаси, помилуй и сохрани нас, Боже, Твоею благодатию.
 * Хор: Господи, помилуй.
 * Диакон: Премудрость.
 * Иерей: Яко да под державою Твоею всегда храними, Тебе славу возсылаем, Отцу, и Сыну, и Святому Духу, ныне и присно, и во веки веков.
 * Хор: Аминь.

Херувимская песнь
Иже херувимы тайно образующе и Животворящей Троице Трисвятую песнь припевающе, всякое ныне житейское отложим попечение.

Великий вход

 * Диакон: Великаго Господина и Отца нашего Алексия, Святейшаго Патриарха Московскаго и всея Руси, и Господина нашего Преосвященнейшаго (имя рек епархиального архиерея) митрополита (или: архиепископа, или: епископа) (титул епархиального архиерея), да помянет Господь Бог во Царствии Своем всегда, ныне и присно, и во веки веков.
 * Священник: Всех вас, православных христиан, да помянет Господь Бог во Царствии Своем всегда, ныне и присно, и во веки веков.
 * Хор: Аминь. Яко да Царя всех подымем, ангельскими невидимо дароносимо чинми. Аллилуиа, аллилуиа, аллилуиа.

The Litany of Supplication

 * Диакон: Исполним молитву нашу Господеви.
 * Хор: Господи помилуй.
 * Диакон: О предложенных Честных Дарех Господу помолимся.
 * Хор: Господи, помилуй.
 * Диакон: О святем храме сем и с верою, благоговением и страхом Божиим входящих в онь Господу помолимся.
 * Хор: Господи, помилуй.
 * Диакон: О избавитися нам от всякия скорби, гнева и нужды Господу помолимся.
 * Хор: Господи, помилуй.
 * Диакон: Заступи, спаси, помилуй и сохрани нас, Боже, Твоею благодатию.
 * Хор: Господи, помилуй.
 * Диакон: Дне всего совершенна, свята, мирна и безгрешна у Господа просим.
 * Хор: Подай, Господи.
 * Диакон: Ангела мирна, верна наставника, хранителя душ и телес наших у Господа просим.
 * Хор: Подай, Господи.
 * Диакон: Прощения и оставления грехов и прегрешений наших у Господа просим.
 * Хор: Подай, Господи.
 * Диакон: Добрых и полезных душам нашым и мира мирови у Господа просим.
 * Хор: Подай, Господи.
 * Диакон: Прочее время живота нашего в мире и покаянии скончати у Господа просим.
 * Хор: Подай, Господи.
 * Диакон: Христианския кончины живота нашего, безболезненны, непостыдны, мирны, и добраго ответа на Страшнем судищи Христове просим.
 * Хор: Подай, Господи.
 * Диакон: Пресвятую, Пречистую, Преблагословенную, Славную Владычицу нашу Богородицу и Приснодеву Марию, со всеми святыми помянувше, сами себе и друг друга, и весь живот наш Христу Богу предадим.
 * Хор: Тебе, Господи.
 * Священник: Щедротами Единороднаго Сына Твоего, с Нимже благословен еси, со Пресвятым и Благим и Животворящим Твоим Духом, ныне и присно, и во веки веков.
 * Хор: Аминь.
 * Священник: Мир всем.
 * Хор: И духови твоему.
 * Диакон: Возлюбим друг друга, да единомыслием исповемы.
 * Хор: Отца, и Сына, и Святого Духа, Троицу Единосущную и Нераздельную.
 * Диакон: Двери, двери, премудрость вонмем.

Символ веры
Верую во Единого Бога Отца Вседержителя, Творца неба и земли, видимым же всем и невидимым. И во Единого Господа Иисуса Христа, Сына Божия, Единородного, Иже от Отца рожденного прежде всех век. Света от света, Бога истинна от Бога истинна, рожденна не сотворенна, единосущна Отцу, Имже вся быша. Нас ради, человек, и нашего ради спасения сшедшего с небес, и воплотившагося от Духа Свята и Марии Девы, и вочеловечшася. Распятого же за ны при Понтийском Пилате, И страдавша, и погребена. И воскресшаго в третий день по писанием. И возшедшаго на небеса, и седяща одесную Отца. И паки грядущаго со славою судити живым и мертвым, Егоже Царствию не будет конца. И в Духа Святого, Господа Животворящаго, Иже от Отца исходящаго, Иже со Отцем и Сыном споклоняема с сславима, глаголовшаго пророки. Во единую Святую Соборную и Апостольскую Церковь. Исповедаю едино крещение во оставление грехов. Чаю воскресение мертвых, и жизни будущаго века. Аминь.

The Anaphora

 * Диакон: Станем добре, станем со страхом, вонмем, святое возношение в мире приносити.
 * Хор: Милость мира, жертву хваления.
 * Священник: Благодать Господа нашего Иисуса Христа, и любы Бога и Отца, и причастие Святаго Духа буди со всеми вами.
 * Хор: И со духом твоим.
 * Священник: Горе имеим сердца.
 * Хор: Имамы ко Господу.
 * Священник: Благодарим Господа.
 * Хор: Достойно и праведно есть поклонятися Отцу и Сыну и Святому Духу, Троице Единосущней и Нераздельней.
 * Священник: Победную песнь поюще, вопиюще, взывающе и глаголюще.
 * Хор: Свят, Свят, Свят Господь Саваоф, исполнь небо и земля славы Твоея; осанна в вышних, благословен Грядый во имя Господне, осанна в вышних.
 * Священник: Приимите, ядите, Сие есть Тело Мое, еже за вы ломимое, во оставление грехов.
 * Хор: Аминь.
 * Священник: Пийте от нея вси, Сия есть Кровь Моя Новаго Завета, яже за вы и за многи изливаемая во оставление грехов.
 * Хор: Аминь.
 * Священник: Твоя от Твоих Тебе приносяще о всех и за вся.
 * Хор: Тебе поем, Тебе благословим, Тебе благодарим, Господи, и молим Ти ся, Боже наш.
 * Священник: Изрядно о Пресвятей, Пречистей, Преблагословенней, Славней Владычице нашей Богородице и Приснодеве Марии.

The Hymn to the Theotokos

 * Хор: Достойно есть, яко воистинну блажити Тя, Богородицу, Присноблаженную и Пренепорочную и Матерь Бога нашего. Честнейшую Херувим и славнейшую без сравнения Серафим, без истления Бога Слова рождшую, сущую Богородицу Тя величаем.
 * Священник: В первых помяни, Господи, Великаго Господина и Отца нашего Алексия, Святейшаго Патриарха Московскаго и всея Руси, и Господина нашего Преосвященнейшаго митрополита (или: архиепископа, или: епископа; титул епархиального архиерея), ихже даруй Святым Твоим Церквам в мире, целых, честных, здравых, долгоденствующих, право правящих слово Твоея истины.
 * Хор: И всех и вся.
 * Священник: И даждь нам единеми усты и единем сердцем славити и воспевати пречестное и великолепое Имя Твое, Отца, и Сына, и Святаго Духа, ныне и присно, и во веки веков.
 * Хор: Аминь.
 * Священник: И да будут милости Великаго Бога и Спаса нашего Иисуса Христа со всеми вами.
 * Хор: И со духом твоим.

The Litany before the Lord's Prayer

 * Диакон: Все святыя помянувше, паки и паки миром Господу помолимся.
 * Хор: Господи, помилуй.
 * Диакон: О принесенных и освященных Честных Дарех Господу помолимся.
 * Хор: Господи, помилуй.
 * Диакон: Яко да Человеколюбец Бог наш, приемь я во святый, и пренебесный, и мысленный Свой Жертвенник, в воню благоухания духовнаго, возниспослет нам Божественную благодать и дар Святаго Духа, помолимся.
 * Хор: Господи, помилуй.
 * Диакон: О избавитися нам от всякия скорби, гнева и нужды Господу помолимся.
 * Хор: Господи, помилуй.
 * Диакон: Заступи, спаси, помилуй и сохрани нас, Боже, Твоею благодатию.
 * Хор: Господи, помилуй.
 * Диакон: Дне всего совершенна, свята, мирна и безгрешна у Господа просим.
 * Хор: Подай, Господи.
 * Диакон: Ангела мирна, верна наставника, хранителя душ и телес наших у Господа просим.
 * Хор: Подай, Господи.
 * Диакон: Прощения и оставления грехов и прегрешений наших у Господа просим.
 * Хор: Подай, Господи.
 * Диакон: Добрых и полезных душам нашим и мира мирови у Господа просим.
 * Хор: Подай, Господи.
 * Диакон: Прочее время живота нашего в мире и покаянии скончати у Господа просим.
 * Хор: Подай, Господи.
 * Диакон: Христианския кончины живота нашего, безболезненны, непостыдны, мирны и добраго ответа на Страшнем судищи Христове просим.
 * Хор: Подай, Господи.
 * Диакон: Соединение веры и причастие Святаго Духа испросивше, сами себе, и друг друга, и весь живот наш Христу Богу предадим.
 * Хор: Тебе, Господи.

The Lord's Prayer
Священник: И сподоби нас, Владыко, со дерзновением, неосужденно смети призывати Тебе, Небеснаго Бога, Отца, и глаголати:
 * Хор (или все молящиеся):

Отче наш, Иже еси на небесех! Да святится имя Твое, да приидет Царствие Твое, да будет воля Твоя, яко на небеси и на земли. Хлеб наш насущный даждь нам днесь, и остави нам долги наша, якоже и мы оставляем должником нашим, и не введи нас во искушение, но избави нас от лукаваго.
 * Священник: Яко Твое есть Царство, и сила, и слава. Отца, и Сына, и Святаго Духа, ныне и присно, и во веки веков.
 * Хор: Аминь.
 * Священник: Мир всем.
 * Хор: И духови твоему.
 * Диакон: Главы ваша Господеви приклоните.
 * Хор: Тебе, Господи.
 * Священник: Благодатию, и щедротами, и человеколюбием Единороднаго Сына Твоего, с Нимже благословен еси, со Пресвятым, и Благим, и Животворящим Твоим Духом, ныне и присно, и во веки веков.
 * Хор: Аминь.
 * Диакон: Вонмем.
 * Священник: Святая святых.
 * Хор: Един Свят, един Господь Иисус Христос, во славу Бога Отца. Аминь.

Причащение священнослужителей

 * Диакон: Со страхом Божиим и верою приступите.
 * Хор: Благословен грядый во имя Господне, Бог Господь и явися нам.
 * Священник: Верую, Господи, и исповедую, яко Ты еси воистину Христос, Сын Бога Живаго, пришедый в мир грешныя спасти, от нихже первый есмь аз. Еще верую, яко Сие есть Самое Пречистое Тело Твое и Сия есть Самая Честная Кровь Твоя. Молюся убо Тебе: помилуй мя и прости ми прегрешения моя, вольная и невольная, яже словом, яже делом, яже ведением и неведением, и сподоби мя неосужденно причаститися Пречистых Твоих Таинств, во оставление грехов и в жизнь вечную. Аминь. Вечери Твоея тайныя днесь, Сыне Божий, причастника мя приими, не бо врагом Твоим тайну повем, ни лобзания Ти дам, яко Иуда, но, яко разбойник, исповедаю Тя: помяни мя, Господи, во Царствии Твоем. Да не в суд или во осуждение будет мне причащение Святых Твоих Тайн, Господи, но во исцеление души и тела.
 * Хор: Тело Христово приимите, источника безсмерного вкусите.
 * Священник: Спаси, Боже люди Твоя и благослови достояние Твое.
 * Хор: Видехом свет истинный, прияхом Духа Небесного, обретохом веру истинную, Нераздельней Троице поклоняемся: Та бо нас спасла есть.
 * Священник: Всегда, ныне и присно, и во веки веков.
 * Хор: Аминь. Да исполнятся уста наша хваления Твоего, Господи, яко да поем славу Твою, яко сподобил еси нас причаститися Святым Твоим Божественным, безсмертным и животворящим Тайнам; соблюди нас о Твоей святыни, весь день поучатис правде Твоей. Аллилуиа, аллилуиа, аллилуиа.
 * Диакон: Прости приимше Божественных, Святых, Пречистых, Безсмертных, Небесных и Животворящих, Страшных Христовых Тайн, достойно благодарим Господа.
 * Хор: Господи, помилуй.
 * Диакон: Заступи, спаси, помилуй и сохрани нас, Боже, Твоею благодатию.
 * Хор: Господи, помилуй.
 * Диакон: День весь совершен, свят, мирен и безгрешен испросивше, сами себе, и друг друга, и весь живот наш Христу Богу предадим.
 * Хор: Тебе, Господи.
 * Священник: Яко Ты еси Освящение наше, и Тебе славу возсылаем, Отцу, и Сыну, и Святому Духу, ныне и присно, и во веки веков.
 * Хор: Аминь.
 * Священник: С миром изыдем.
 * Хор: О имени Господни.
 * Диакон: Господу помолимся.
 * Хор: Господи, помилуй.

The Prayer before the Ambo

 * Священник: Благословляяй благословящыя Тя, Господи, и освящай на Тя уповающыя, спаси люди Твоя и благослови достояние Твое, исполнение Церкве Твоея сохрани, освяти любящыя благолепие дому Твоему, Ты тех возпрослави Божественною Твоею силою и не остави нас, уповающих на Тя. Мир мирови Твоему даруй, Церквам Твоим, священником и всем людем Твоим. Яко всякое даяние благо и всяк дар совершен свыше есть, сходяй от Тебе, Отца светов. И Тебе славу, и благодарение, и поклонение возсылаем, Отцу, и Сыну, и Святому Духу, ныне и присно, и во веки веков.
 * Хор: Аминь. Буди имя Господне благословено отныне и до века. (Трижды)
 * Священник: Благословение Господе на вас, Того благодатию и человеколюбием всегда, ныне и присно, и во веки веков.
 * Хор: Аминь.

The Dismissal

 * Священник: Слава Тебе, Христе Боже, Упование наше, слава Тебе
 * Хор: Слава, и ныне. Господи, помилуй. (Трижды) Благослови.
 * Священник: Воскресый из мертвых Христос, истинный Бог наш, молитвами Пречистыя Своей Матере, святых славных и всехвальных апостол, иже во святых отца нашего Иоанна, архиепископа Константинопольскаго, Златоустаго (или: иже во святых отца нашего Василия Великаго, архиепископа Кесарии Каппадокийския) и святаго (храма и дня), и всех святых, помилует и спасет нас, яко Благ и Человеколюбец
 * Хор: Великого Господина и Отца нашего Алексия, Святейшего Патриарха Московского и всея Руси, и Господина нашего Преосвященнейшаго (имя рек) митрополита (или архиепископа или епископа; титул епархиального архиерея), братию святаго храма сего и вся православныя христианы, Господи, сохрани их на многая лета.